सलमान खान की फिल्म ‘रेस 3’ से सोमवार को उनका फर्स्ट लुक सामने आया था। वहीं, अब इसके बाद जैकलीन फर्नांडीस का फर्स्ट लुक भी जारी कर दिया गया है। जैकलीन फिल्म के पोस्टर में काफी बोल्ड लुक में नजर आ रही हैं। फर्स्ट लुक में जैकलीन अपने हाथ में गन पकड़ी हुई है। ब्लैक कलर के वी शेप टॉप में जैकलीन काफी स्मार्ट नजर आ रही हैं। जैकलीन ने पोस्टर में हाफ क्लच बालों के साथ हेयरस्टाइल बनाया हुआ है। सलमान खान ने जैकलीन के फर्स्ट लुक की तस्वीर ट्विटर पर जारी की है। सलमान ने साथ ही फिल्म में जैकलीन के कैरेक्टर का नाम क्या है, ये भी बताया है। सलमान ने इस पोस्ट के साथ कैप्शन में लिखा है, ‘जैसिका: रॉ पावर’। जैकलीन ने भी इस पोस्टर को अपने इंस्टाग्राम अकाउंट पर शेयर किया है। साथ ही कैप्शन देते हुए जैकलीन ने लिखा है, ‘…और पावर बहुत डेंजरस हो सकती है।